  Туспуктэм: Руслан Нуриахметов Майя Бывальцева 2022-тӥ арын Удмуртиын укмысэтӥ классэз йылпумъясь 99 пиналъёс экзамен сётыны анай кылэз бырйизы: удмурт кылэз – 98 адями, бигер кылэз – одӥг. Со сярысь Дышетонлэсь ӟечлыксэ дунъянъя улосвыл центр ивортӥз. Удмурт кылъя тодон-валанъёссэс Ижкарысь, Алнаш, Балезино, Вавож, Глаз, Дэбес, Дэри, Кизнер, Кияса, Пичи Пурга, Можга, Ува, Эгра, Якшур-Бӧдья, Яр ёросъёсысь дышетскисьёс эскеризы. Удмурт кылэз тужгес трос пиналъёс Пичи Пурга ёросын бырйизы – 31 адями. Кыкетӥ интыын – Ижкар, элькунлэн шоркараз анай кылъя тодон-валанъёссэс 12 дышетскисьёс эскеризы. Куинетӥ интыын Алнаш ёрос – 11 мурт. Бигер кылъя экзамен Юкаменск ёросын дышетскись сётӥз. Школаын анай кылэз но литератураез дышетӥсь пиналъёс та тодметъёсты экзамен сётон понна бырйыны быгато. Тодон-валанъёсты эскерон 3-тӥ инвожое ортчиз. Тодэ вайытом, Ижкарысь 60 номеро школа 2-8 классъёсын дышетскисьёслы удмурт кылъя улосвылкуспо олимпиада ортчытӥз, отчы Удмуртиысь, Татарстанысь но Башкортостанысь 100 пиналъёс пыриськизы. Тегъёс: Дышетон экзамен удмурткыл Ижкар ПичиПурга Удмуртия  